ত্রফেও সান্তিয়াগো বার্নাব্যু
ত্রফেও সান্তিয়াগো বার্নাব্যু দীর্ঘদিনের রিয়াল মাদ্রিদ সভাপতি সান্তিয়াগো বার্নাব্যু ইয়েস্তের স্মৃতির প্রতি উৎসর্গীকৃত। এটি মৌসুমের শুরুতে আগস্টের শেষের দিকে বা সেপ্টেম্বরের শুরুর দিকে কোথাও রিয়াল মাদ্রিদ দ্বারা প্রতি বছর অনুষ্ঠিত একটি বন্ধুত্বপূর্ণ প্রতিযোগিতা। ১৯৭৯ থেকে ১৯৮৪ পর্যন্ত এবং ১৯৮৬ সালে প্রতিযোগিতায় চারটি দল অংশগ্রহণ করেছিল।তখনসেমিফাইনাল তৃতীয় স্থান ম্যাচ এবং ফাইনাল ম্যাচ ছিলো। ১৯৮৫ সালে এবং ১৯৮৭ সাল থেকে রিয়াল মাদ্রিদ এবং একটি আমন্ত্রিত দলের মধ্যে কেবল ফাইনাল ম্যাচ হয়। ২০০২ সালের ৬ মার্চ অনুষ্ঠিত প্রতিযোগিতায় রিয়াল মাদ্রিদের শতবর্ষ বিশেষ উপলক্ষে আবারও চারটি দল অংশ নেয়।